

**Atbildes uz 11. jūnija ievadsemināra jautājumiem par 4.3.5.1. pasākuma “Atbalsta pasākumi diskriminācijas riskam pakļautajām personām vienlīdzīgu iespēju un tiesību realizēšanai dažādās dzīves jomās” 2.kārtu**

Izmantotie saīsinājumi

**Aģentūra** – Centrālā finanšu un līgumu aģentūra

**MK noteikumi** – Ministru kabineta 2024. gada 3. septembra noteikumi Nr. 593 “Eiropas Savienības kohēzijas politikas programmas 2021.-2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" otrās kārtas īstenošanas noteikumi”[[1]](#footnote-1)

**SBSP** – sabiedrībā balstīti sociālie pakalpojumi

**DAC** – dienas aprūpes centrs

**AMP** – avansa maksājuma pieprasījums

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| 1. | Ja visi trīs pakalpojumi, piemēram, ir vienā ēkā, vai pietiek ar vienu A3 plakātu pie ieejas? | Jā, ēkā, kurā tiek īstenots projekts, sabiedrībai skaidri redzamā vietā jāuzstāda vismaz viens A3 izmēra plakāts. |
| 2. | Lūdzu vēlreiz precizēt visu dokumentāciju, kura ir nepieciešana no sociālā dienesta puses? Vai pakalpojuma sniegšanas vietā būs jābūt sociālā dienesta lēmumam vai arī citiem sociālā dienesta lēmuma pamatojošiem dokumentiem? Ja jā, kurš normatīvais akts to nosaka, jo lēmums tiek izsniegts klientam? | Atbilstoši MK noteikumu 11. punktam projektā var iesaistīt šo noteikumu 3. punktā minētās mērķa grupas personas, attiecībā uz kurām pašvaldības sociālais dienests ir pieņēmis lēmumu par attiecīgā SBSP (grupu mājas vai DAC, vai specializēto darbnīcu) piešķiršanu un kuras šādu pakalpojumu uz projekta iesniegšanas brīdi nesaņem pie attiecīgā projekta iesniedzēja. Ņemot vērā minēto, no sociālā dienesta puses ir nepieciešami lēmumi par SBSP piešķiršanu personai. Nekādus citus dokumentus no sociālā dienesta nav jāpieprasa.  Papildus vēršam uzmanību, ka finansējuma saņēmēja pienākums ir gūt pārliecību par katras projektā iesaistītās mērķa grupas personas atbilstību MK noteikumu 3.punktā noteiktajai mērķa grupai un citiem MK noteikumu nosacījumiem, par to saglabājot dokumentālos pierādījumus, kurus izlases veidā Aģentūra var lūgt uzrādīt pārbaudē projekta īstenošanas vietā vai pievienot maksājuma pieprasījuma rezultātu pamatojošajai dokumentācijai. |
| 3. | Ko darīt situācijā, ja sociālajam dienestam trūkst kapacitātes sagatavot un izsniegt lēmumus par SBSP piešķiršanu? | MK noteikumi nosaka to, ka projekta ietvaros pakalpojumu var saņemt, ja par personām ir izsniegts sociālā dienesta lēmums par SBSP piešķiršanu. Iespējams, ka, uzsākot projekta īstenošanu, uzreiz visi dalībnieki neuzsāks saņemt pakalpojumu, bet gan tas notiks pakāpeniski, līdz ar to arī lēmumus projektā iesaistītiem dalībniekiem var saņemt pakāpeniski. Prasība par sociālā dienesta lēmuma izsniegšanu noteikta MK noteikumos un tā ir jāievēro. |
| 4. | Vai pie 1. AMP uzreiz jāpievieno visu personu lēmumi, vai tie tiks pieprasīti izlases veidā? | Pie AMP svarīgi ir pārliecināties par projekta gatavību uzsākt projekta īstenošanu un pakalpojuma sniegšanu mērķa grupas personām. sociālā dienesta lēmumi liecina, ka projektā mērķa grupas personas jau ir apzinātas un notiek tālāka procesa virzība pakalpojuma uzsākšanai.  Pie AMP projekta gatavība uzsākt SBSP sniegšanu tiks vērtēta individuāli atbilstoši finansējuma saņēmēja pieprasītai avansa summai un iesniegtajam brīvā formā avansa apguves aprakstam. Ja projektā ir plānots liels dalībnieku skaits, piemēram, 15 personas, un, ja pieprasītā avansa summa ir par visu projektā iesaistīto personu sešu mēnešu laikā iespējamam pakalpojuma veidam atbilstošās likmes apmēru un finansējuma saņēmējs sniedz informāciju, ka par visām personām ir saņemti sociālā dienesta lēmumi, tad Aģentūra tos var lūgt iesniegt izlases veidā. |
| 5. | Kas notiek, gadījumā, ja pieprasot AMP, pat  piesardzīgu, nesanāk šo avansa maksājumu noteiktajā laikā apgūt, jo kā mēs visi zinām, dzīvē gadās visādi, var gadīties kādas aizķeršanās. | Iesakām AMP plānot un iesniegt sākotnēji par mazāku summu, paredzot riskus vai, piemēram, laiku sociālā dienesta lēmumu saņemšanai, individuālo vajadzību izvērtēšanai, bet, ja tomēr iestājas gadījums, kad pieprasīto AMP nav iespējams apgūt noteiktajā laikā, lūgsim skaidrot objektīvus iemeslus, kā šāda situācija ir radusies. Pastāv iespēja pagarināt avansa summas apguves termiņus, bet tie būtu izņēmumi, kam ir objektīvs pamatojums. Rekomendējam ieplānot labāk vairākus AMP par mazākām summām. Tāpat ir iespēja projekta īstenošanas laikā iesniegt grozītu plānoto maksājumu pieprasījumu iesniegšanas grafiku, iekļaujot iepriekš neparedzētu avansu. |
| 6. | Vai projektā var tikt iesaistītas personas, kas mūsu iestādē jau saņem pakalpojumu, bet cita veida, piemēram, mums ir klienti, kas saņem pakalpojumu – individualizēto aprūpi mājās *voučera* veidā, kas ir 49 h mēnesī, projektā plānojam sniegt DAC pakalpojumu. Vai uzskatāms, ka šie pakalpojumi pārklājas un personas, kas jau saņem individualizēto aprūpi mājās nedrīkst saņemt DAC pakalpojumu projektā? | Dalība SAM 4.3.5.1. 2.kārtas projektā nenozīmē, ka persona nevar saņemt jebkādu citu pakalpojumu. Personai projekta ietvaros nevar sniegt konkrētu SBSP, ja iepriekš jau ir saņemts tieši šāda veida pakalpojums iestādē. Tāpat projekta īstenošanas laikā persona drīkst saņemt citus pakalpojumus, ko tā nesaņem projekta ietvaros. Šajā gadījumā jāuzrauga dubultās finansēšanas risks – lai persona nesaņem vairākus pakalpojumus vienlaicīgi, tai skaitā lai nesaņem vairāk pakalpojumus, nekā fiziski dienā/diennaktī ir iespējams saņemt. |
| 7. | Mūsu iestādes klienti saņem sociālās rehabilitācijas pakalpojumu sadarbībā ar pašvaldību, bet ne DAC pakalpojumu. Vai projektā, kurā ir plānots sniegt DAC pakalpojumu, šie klienti var tikt iesaistīti? |
| 8. | Vai pakalpojumu nevarēs saņemt arī personas, kuras pie projekta iesniedzēja pakalpojumu nesaņēma projekta iesniegšanas datumā, bet ir saņēmušas citos laika periodos? | Pakalpojumu nevar saņemt personas, kas uz projekta iesnieguma iesniegšanas brīdi jau konkrēto pakalpojumu saņem pie pakalpojuma sniedzēja, respektīvi, projekta ietvaros ir jābūt iesaistītiem jauniem klientiem, tie nevar būt klienti, kas jau saņēma pakalpojumu un turpmāk uzsāk izmaksu kompensēšanu no projekta. |
| 9. | Ja projekta uzsākšanas datumā pakalpojumu nesaņems vēl neviens klients ar sociālā dienesta lēmumu, vai šāda situācija ir pieļaujama un izmaksas būs attiecināmas? | Jā, šāda situācija var rasties tieši tā iemesla dēļ, ka, uzsākot projektu, ir nepieciešams laiks, lai saņemtu sociālā dienesta lēmumus, veiktu individuālos izvērtējumus, tādēļ MK noteikumos ir noteikts, ka pakalpojumu vienai personai sniedz ne ilgāk kā 24 mēnešus, bet projekta maksimālais īstenošanas laiks ir 30 mēneši. Tas ir atkarīgs no katra projekta gatavības pakāpes uzsākt pakalpojumu sniegšanu mērķa grupas personām un parasti tā nav pirmā diena pēc līguma vai vienošanās parakstīšanas, bet gan pēc mēneša vai diviem.  Kamēr nav sociālā dienesta lēmuma, jums izmaksas par pakalpojuma sniegšanu nav attiecināmas. Izmaksas ir attiecināmas no brīža, kad jums ir sociālā dienesta lēmums, ir izstrādāts individuālo vajadzību izvērtējums un atbalsta plāns, un tad Jūs uzsākat sniegt pakalpojumu.  Projektā var attiecināt tikai vienas vienības likmi atbilstoši MK noteikumos noteiktajam. Likmi maksājuma pieprasījumā norāda (attiecina) no brīža, kad sāk sniegt pakalpojumu projekta dalībniekam (klientam) pēc sociālā dienesta lēmuma saņemšanas. |
| 10. | Ja sociālais dienests jau ir veicis klientam individuālo vajadzību izvērtējumu pirms persona uzsāk dalību projektā, vai pakalpojuma sniedzējam šis izvērtējums nav derīgs, lai uzsāktu sniegt pakalpojumu? | Jūs, protams, varat izmantot jebkuru informāciju un plānus par klientu, kurus ir izstrādājis sociālais dienests vai citi pakalpojuma sniedzēji un kas ir jau pieejami, bet tas neizslēdz to, ka pakalpojuma sniegšanas laikā jums šis plāns ir jāaktualizē, ja nepieciešams, jāpapildina un jāseko līdzi rezultātam, lai, iespējams, pārskatītu nepieciešamo atbalstu projekta dalībniekam. |
| 11. | MK noteikumi Nr.138 nosaka, ka sociālais dienests izvērtē rehabilitācijas plāna izstrādes nepieciešamību. Vai plānu var izstrādāt arī pats pakalpojuma sniedzējs, ne sociālais dienests? | Jā, individuālo sociālās rehabilitācijas, sociālās aprūpes, bērna attīstības vai personas vai ģimenes atbalsta pakalpojumu sniegšanas plānu var sagatavot arī pakalpojuma sniedzējs.  Atbilstoši MK noteikumu 19.1.punktam individuālo vajadzību izvērtēšana un sociālās rehabilitācijas, sociālās aprūpes, bērna attīstības vai personas vai ģimenes atbalsta pakalpojumu sniegšanas plāna izstrāde ir projekta ietvaros atbalstāmā darbība. |
| 12. | Kas ir jāiesniedz pirmo reizi pie starpposma maksājuma pieprasījuma | Pie pirmā starpposma maksājuma pieprasījuma ir jāiesniedz:   * Informatīvā plakāta, kas uzstādīts projekta īstenošanas vietā, foto uzņēmums; * Rezultātu pamatojošo dokuments, kurā apkopots maksājuma pieprasījuma pārskata periodā sniegtā pakalpojuma kopējais apjoms.   Aģentūra izlases veidā var papildus lūgt iesniegt šādus dokumentus:   * Dokumentāli pierādījumi par atbilstību mērķa grupai * Līgums par pakalpojuma sniegšanu * Sociālā dienesta lēmums par SBSP piešķiršanu * Atbalsta pakalpojumu sniegšanas plāns * Dalībnieku reģistrācijas lapas (dienas aprūpes centros un specializētajās darbnīcās)   vai   * Darbinieku darba laika uzskaites tabele/reģistrs (grupu mājās)   Paraugi ir publicēti Aģentūras mājaslapā.[[2]](#footnote-2)  Finansējuma saņēmējs var izmantot savus izstrādātos dokumentus vai veidlapas, vienlaikus nodrošinot visu nepieciešamo informāciju sasniegtā rezultāta apliecināšanai. |
| 13. | Kādi noteikumi ir jāņem vērā, iesaistot projekta īstenošanā jau šobrīd iestādē nodarbinātus darbiniekus? | SAM 4.3.5.1. 2.kārtas projektos ir tikai vienkāršotās izmaksas un tiek piemērotas vienas vienības izmaksu likmes, tāpēc par faktiskajām izmaksām projektos nebūs jāatskaitās. Līdz ar to neprasām iesniegt ne darba, ne uzņēmuma līgumus, ne informāciju par to, kādā veidā juridiski ir noformēta personāla iesaiste projektā - vai tie ir jau esoši darbinieki un ar viņiem tiek slēgtas papildus vienošanās vai jauni darbinieki, tāpat nav nozīmes nodarbinātības veidam - noslēgts darba līgums vai uzņēmuma līgums, Aģentūra to nepārbaudīs.  Valstī spēkā esošie normatīvie akti, piemēram, Darba likums vai Publisko iepirkumu likums (ja slēdz uzņēmuma līgumu) regulē to, kas ir jāievēro, pieņemot darbā jebkuru darbinieku. Tas, par ko projektā būs jāatskaitās, būs to speciālistu, kas sniegs pakalpojumu mērķa grupai, darba laika uzskaite, no kuras jābūt izsekojamam individuāli sniegtajam atbalstam. Ja personai tiek sniegts individuāls atbalsts grupu mājā, vai, ja pakalpojums tiek sniegts DAC vai specializētajās darbnīcās, tad jābūt izsekojam, ka darbinieks, piemēram, no pl.8 līdz pl.17 ir pieskatījis mērķa grupas dalībniekus, nodrošinājis aktivitātes, sniedzis nepieciešamo atbalstu un pakalpojumus, kas attiecīgajos personu atbalsta plānos ir paredzēts. |
| 14. | Vai pakalpojuma sniedzējam ir jānoslēdz sadarbības līgums vai nodomu protokols ar sociālo dienestu? | Situācijas var būt dažādas. Lai īstenotu projektu šāds dokuments nav nepieciešams un tas nebūs jāiesniedz Aģentūrai. Finansējuma saņēmējam un attiecīgās pašvaldības sociālajam dienestam savstarpēji ir jāvienojas, kā tiks organizēta sadarbība. |
| 15. | Vai šādi sagatavošanās darbi: tikšanās ar klientu izvērtējuma veikšanai, darbs sociālajam darbiniekam vai ar speciālistu komandu, kad par personu jau ir sociālā dienesta lēmums, arī ir iekļaujams konkrētajā likmē, vai tomēr tikai tajā brīdī, kad klients sāk nākt uz DAC? | SAM 4.3.5.1. 2.kārtas projektos finansējums ir balstīts tikai uz vienas vienības izmaksu likmēm, kas noteiktas MK noteikumu 20.punktā. Likmes ir iekļaujamas maksājuma pieprasījumos tikai no brīža, kad faktiski ir sākts sniegt pakalpojumu projektā iesaistītiem dalībniekiem.  Likme tiek aprēķināta par personai sniegtu pakalpojumu, proti, ja persona atnāk uz DAC un pavada tur 8 stundas, tad attiecīgi tiek piemērota likme 8,25 eur stundā un reizinot 8 pavadītās stundas DAC x ar likmi 8,25 eur/h, tad maksājuma pieprasījumā C 8.2.sadaļā attiecināsiet 66 eur.  Rezultātā no summas, ko veido likmes, ir jānosedz arī pārējās izmaksas, piemēram, tikšanās ar klientu individuālā izvērtējuma veikšanai, projekta vadības izmaksas, nepieciešamo piegāžu un pakalpojumu izmaksas.  Ja projekta īstenošanas laikā ir situācija, kad finansējuma saņēmējam ar paredzētajām likmēm nepietiek, tās finansējuma saņēmējam jāsedz no sava budžeta. Savukārt, kad veidojas ietaupījums, to var novirzīt citām saistītām izmaksām. |
| 16. | Esam informēti, ka projekta īstenošanas laikā būs jāpilda dalībnieku saraksti, kuros norādīta pakalpojuma sniegšanas vieta, katra mērķa grupas dalībnieka vārds, uzvārds, apmeklējuma datums un laiks (no plkst…. līdz plkst….), dalībnieka vai personas, kura tiesīga to pārstāvēt, paraksts. Jautājums, vai obligāti jābūt katras projektā iesaistītās personas vai tā likumiskā pārstāvja parakstam, jo tas ir liels administratīvais slogs visu laiku vākt parakstus, turklāt personām ar GRT parakstīties visbiežāk ir apgrūtinoši. | Dalībnieku reģistrācijas lapā, kuras paraugs pieejams Aģentūras mājaslapā šeit: <https://www.cfla.gov.lv/lv/4-3-5-1-k-2>, ir paredzēts, ka dalībnieka vietā iespējams parakstīties tās pārstāvim vai pavadošajai personai, ņemot vērā mērķa grupu un viņu veselības stāvokli. |
| 17. | Vai projektā 24 mēnešu periods nozīmē 24 mēnešus secīgi pēc kārtas vai pa vidu drīkst būt pārtraukums, kopējam pakalpojumu saņemšanas mēnešu skaitam nepārsniedzot 24 mēnešus? | Saskaņā ar MK noteikumu 28.punktu, projekta kopējo attiecināmo izmaksu ietvaros vienai mērķa grupas personai SBSP sniedz ne ilgāk kā 24 mēnešus. Uzskaiti sāk no tās dienas, kad konkrētajai personai uzsāk sniegt pakalpojumu. Attiecīgi tajos mēnešos/dienās, kad sniegtais pakalpojums kopā sastāda nepieciešamo stundu skaitu, lai varētu tikt piemērotas attiecīgās likmes izmaksas (šis nosacījums atteicas uz grupu mājām, pārējos gadījumos nav noteikts minimālais skaits), projektā attiecina šīs izmaksas, savukārt, ja mēnesī/dienā netiek sasniegts nepieciešamais stundu skaits likmes piemērošanai vai gadījumos, kad pakalpojums kādu brīdi vispār netiek sniegts, tad izmaksas par šo laiku projektā neattiecina. Vienlaikus nodrošina, ka kopējais pakalpojumu saņemšanas mēnešu skaits konkrētajai personai nepārsniedz 24 mēnešus. |
| 18. | Vai drīkstēs piesaistīt jaunas personas, ja kāda no personām kādā brīdī pārtrauks apmeklēt dienas centru vai specializēto darbnīcu, nesaņemot visu plānoto pakalpojuma apjomu? | Ir atļauta sākotnēji iesaistītas mērķa grupas personas nomaiņa ar citu (jaunu) mērķa grupai atbilstošu personu, ja sākotnēji projektā iesaistītā mērķa grupas persona objektīvu iemeslu dēļ (piemēram, veselības stāvoklis) vairs nevar turpināt saņemt pakalpojumus projektā, tādā gadījumā arī jauno mērķa grupas personu ir jāieskaita 4.3.5.1. pasākuma 2. kārtas iznākuma rādītājā i.4.3.5.b “*sociālās atstumtības riskam pakļautas personas, kuras saņēmušas sabiedrībā balstītus sociālos pakalpojumus*”.  Vēršam uzmanību, ka kopējais personu skaits, kam vienlaicīgi tiek sniegts projektā pakalpojums, atbilst projekta iesniegumā plānotajam. Piemēram, ja projektā bija plānots, ka pakalpojumu sniedz 25 personām, tad nepieciešamības gadījumā vienu personu nomainot ar citu, tiek turpināts vienlaicīgi pakalpojumu sniegt 25 personām.  Gadījumā, ja projektā šobrīd ir paredzēts sniegt pakalpojumu mazāk par maksimāli atļautajām 25 personām un finansējuma saņēmējs vēlās palielināt klientu skaitu, kuriem vienlaicīgi sniedz pakalpojumu, tad ir jāveic atbilstoši projekta grozījumi.  Neatkarīgi no personas dalības ilguma projektā, to ieskaita rādītājā brīdī, kad tā ir uzsākusi dalību, t.i., kad tiek uzsākts sniegt šai personai pakalpojumu. Pirms rādītāja pārsniegšanas projektā aicinām informēt Aģentūru par radušos situāciju.  Ministrija plāno veikt grozījumus MK noteikumos un pieļaut, ka projektā iesaistāmo maksimālo mērķa grupas personu skaitu var palielināt, ja netiek palielināta projekta kopējo attiecināmo izmaksu kopsumma (attiecināms uz projektiem, kuros ir paredzēts iesaistīt maksimāli noteikto mērķa grupas dalībnieku skaitu - 25). |
|  | Lai projektā varētu attiecināt pakalpojuma veidam noteiktās vienas vienības izmaksu likmes, ir jāievēro MK noteikumu anotācijā norādītie nosacījumi.  Lai piemērotu **dienas aprūpes pakalpojumu (**DAC vai specializēto darbnīcu) vienības izmaksas, personai ir jānodrošina visas zemāk minētās pakalpojuma komponentes:   * medicīniskā aprūpe (veselības aprūpes speciālistu atbalsts); * palīdzība pašaprūpē; * funkcionālo un sociālo prasmju attīstības pasākumi; * aktivitātes grupās, piemēram, kognitīvo spēju uzturēšanai vai attīstībai, prasmju un kustību attīstību veicinošas nodarbības, brīvā laika aktivitātes un relaksējošās nodarbības.   Lai piemērotu **aprūpes mājās pakalpojumu** vienas vienības izmaksas, personai grupu mājā (dzīvoklī) individuāli ir jānodrošina visas zemāk minētās pakalpojuma komponentes:   * atbalsts pašaprūpē, tai skaitā palīdzība personīgās higiēnas nodrošināšanā (piemēram, mazgāšanās, inkontinences līdzekļu nomaiņa, ķemmēšanās, skūšanās), palīdzību apģērbties un noģērbties, gultas veļas nomaiņu, palīdzību iekļūt gultā un izkļūt no tās, pozicionēšanu un pārvietošanos, ēdiena gatavošanu un palīdzību paēst, pārtikas produktu, medikamentu un citu sīkpreču piegādi; * sadzīves iemaņu apgūšanu un uzturēšanu, sociālo un darba prasmju pilnveidi un citu atbalstu sociālās rehabilitācijas mērķu sasniegšanai;   Papildus iepriekšminētajam pakalpojuma ietvarā var būt arī šādas komponentes:   * terapijas un rehabilitācijas pakalpojumi mājās, piemēram, fizioterapeita vai ergoterapeita pakalpojumi, ja personai ir fiziska rakstura traucējumi; * medicīniskā aprūpe (veselības aprūpes speciālistu atbalsts).   Pakalpojuma sniegšanas izmaksu kompensācija grupu mājā (dzīvoklī) tiek balstīta uz katrai personai individuāli sniegto atbalstu, uzskaitot individuāli sniegta atbalsta stundas un piemērojot vienības izmaksu attiecīgā perioda likmi. | |

1. Pieejami: [Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" otrās kārtas īstenošanas noteikumi](https://likumi.lv/ta/id/354745) [↑](#footnote-ref-1)
2. [4.3.5.1. Sabiedrībā balstītu sociālo pakalpojumu pieejamības palielināšana 2. kārta | Centrālā finanšu un līgumu aģentūra4.3.5.1. Sabiedrībā balstītu sociālo pakalpojumu pieejamības palielināšana 2. kārta | Centrālā finanšu un līgumu aģentūra](https://www.cfla.gov.lv/lv/4-3-5-1-k-2) [↑](#footnote-ref-2)